ונסן אבובקאר

ונסן פאטה אבובקאר (בצרפתית: Vincent Paté Aboubakar; נולד ב-22 בינואר 1992 ביאונדה שבקמרון) הוא כדורגלן קמרוני המשחק בעמדת החלוץ בקבוצת בשיקטש מליגת העל הטורקית ובנבחרת קמרון. אבובקאר נולד ביאונדה שבקמרון. הוא גדל במחלקת הנוער של קוטון ספורט מליגת העל הקמרונית. בעונת 2009/2010 החל לשחק בקבוצה הבוגרת, וערך 15 הופעות בהן הבקיע 7 שערים. ב-26 במאי 2010 חתם אבובקאר בואלנסיין מליגת העל הצרפתית. ב-7 באוגוסט 2010 ערך אבובקאר את הופעת הבכורה שלו במועדון, כשנכנס כמחליף בדקה ה-70 בתיקו 0-0 נגד ניס במסגרת המחזור הראשון בליגה. ב-26 באוקטובר 2010 הבקיע אבובקאר את שערי הבכורה שלו במועדון: שלושער בניצחון 0–4 על בולון במסגרת גביע הליגה הצרפתית. ב-11 בדצמבר 2010 הבקיע את שער הבכורה שלו בליגת העל הצרפתית, שער בדקה ה-82 בהפסד 1–2 לפריז סן-ז'רמן במסגרת המחזור ה-17. בסך הכל הבקיע אבובקאר 9 שערים ב-72 הופעות במועדון. ב-1 ביולי 2013 חתם אבובקאר בלוריאן, גם היא מליגת העל הצרפתית, בהעברה חופשית. ב-10 באוגוסט 2013 ערך אבובקאר את הופעת הבכורה שלו במועדון, כששיחק 90 דקות בהפסד 0–1 לליל במסגרת המחזור הראשון בליגה. ב-18 באוגוסט 2013, בהופעתו השנייה בליגה במדי לוריאן, הבקיע את שער הבכורה שלו, שער בדקה ה-40 בניצחון 1–2 על נאנט. בעונתו הראשונה במועדון הבקיע אבובקאר 16 שערים ב-35 הופעות. את עונתו השנייה התחיל עם שער אחד בשתי הופעות, אך מיד עבר לפורטו. ב-24 באוגוסט 2014 חתם אבובקאר בפורטו מליגת העל הפורטוגלית. ב-14 בספטמבר 2014 ערך את הופעת הבכורה שלו במועדון, כשהחליף את הקטור הררה בדקה ה-90 בתיקו 1-1 נגד ויטוריה דה גימארייש במסגרת המחזור הרביעי בליגה. ב-17 בספטמבר 2014 ערך אבובקאר את הופעת הבכורה שלו בליגת האלופות, כשהחליף את ג'קסון מרטינז בדקה ה-64 בניצחון 0–6 על באטה בוריסוב במסגרת המחזור הראשון בשלב הבתים לעונת 2014/2015. 12 דקות לאחר כניסתו הבקיע את שער הבכורה שלו במפעל. ב-25 באוקטובר 2014 הבקיע את שער הבכורה שלו במועדון בליגה, שער בדקה ה-87 בניצחון 0–5 על ארוקה במסגרת המחזור השמיני. בעונתו הראשונה בפורטו ערך אבובקאר 14 הופעות ליגה בהן הבקיע 4 שערים, ו-4 הופעות בליגת האלופות בהן הבקיע שלושה שערים. ב-27 באוגוסט 2016 הושאל אבובקאר לבשיקטש הטורקית עד לסוף העונה. ב-10 בספטמבר ערך את הופעתו הבכורה בניצחון 1–3 על קראבוקספור. ב-16 באוקטובר הבקיע צמד שערי בכורה בניצחון 2–3 על נאפולי בליגת האלופות. במדי הקבוצה כבש 19 שערים ב-38 הופעות בכל המסגרות. ב-25 בספטמבר 2020 חזר לבשיקטש וחתם לעונה אחת. ב-29 במאי 2010 ערך אבובקאר את הופעת הבכורה שלו בנבחרת קמרון, כששיחק 67 דקות בתיקו 1–1 נגד נבחרת סלובקיה במשחק ידידות. הוא נכלל בסגל נבחרת קמרון למונדיאל 2010, וערך 2 הופעות בשלב הבתים בו הודחה נבחרתו, נגד נבחרות דנמרק והולנד, בשתיהן נכנס כמחליף. ב-11 באוגוסט 2010 הבקיע אבובקאר את שער הבכורה שלו בנבחרת, שער בדקה ה-85 בניצחון 3–0 על נבחרת פולין במשחק ידידות. אבובקאר ערך 2 הופעות ב-3 משחקי נבחרתו במונדיאל 2014 ו-3 הופעות ב-3 משחקי נבחרתו בגביע אפריקה לאומות 2015, אך לא הבקיע שער. בגמר גביע אפריקה לאומות 2017 נכנס כמחליף וכבש את שער הניצחון לקמרון על נבחרת מצרים. אבובקאר לא זומן לגביע אפריקה לאומות 2019 בגלל שלא היה בכושר מספק אחרי שחזר מפציעה ארוכה. בגביע אפריקה לאומות 2021 הוא כבש 5 שערים בשלב הבתים (צמד נגד בורקינה פאסו ואתיופיה ושער נוסף נגד כף ורדה). הוא גם נכלל בסגל נבחרת קמרון לטורניר מונדיאל 2022. ובו כבש 2 שערים, אחד במשחק במחזור השני בשלב הבתים בתיקו נגד סרביה ואחד בניצחון על ברזיל במחזור האחרון. שעריו של ונסן לא עזרו וקמרון הודחו מיד עם שריקת הסיום. נכלל בסגל נבחרת קמרון לטורניר גביע אפריקה לאומות 2023. קוטון ספורט ליגת העל הקמרונית: 2009/10 בשיקטש ליגת העל הטורקית בכדורגל: 2016/17, 2020/21 הגביע הטורקי: 2020/21 פורטו ליגת העל הפורטוגלית: 2017/18, 2019/20 הגביע הפורטוגלי: 2019/20 הסופר קאפ הפורטוגלי: 2018 נבחרת קמרון גביע אפריקה לאומות : 2017 מדיה וקבצים בנושא ונסן אבובקאר בוויקישיתוף ונסן אבובקאר, באתר Transfermarkt ונסן אבובקאר, באתר Soccerway ונסן אבובקאר, באתר BDFutbol ונסן אבובקאר, באתר WorldFootball.net ונסן אבובקאר, באתר National Football Teams ונסן אבובקאר, באתר FootballDatabase.eu ונסן אבובקאר, באתר ESPN Squad Announcement בחשבון הטוויטר הרשמי של נבחרת קמרון, 8 בנובמבר 2022 Liste des Lions Indomptables sélectionnés pour la CAN 2023 בחשבון הפייסבוק הרשמי של פדרציית הכדורגל הקמרונית, 28 בדצמבר 2023 (בצרפתית) "Cameroon's Toko Ekambi wins Foe prize". BBC. 14 במאי 2018. נבדק ב-9 ביולי 2019. {{cite web}}: (עזרה)